Kan Aalborg Håndbold gentage triumfen fra juni i år, da Aalborg Håndbold skabte sensation ved at spille sig i finalen i Champions League. Aalborg-holdet mødte FC Barcelona, hvor det dog blev til et nederlag på 23-36. Men onsdag aften tager Aalborg Håndbold hul på endnu et gruppespil i Champions League. Aalborg Håndbold har taget en lang tur til Kroatien for at møde Zagreb.  Det er tredje sæson i træk, Aalborg netop møder dét kroatiske hold, og hidtil er det gået godt med fire sejre og kun et enkelt nederlag. Fanatiske kroatiske tilskuere Men nu da Corona situationen er næsten normaliseret, så ved Aalborg Håndbold faktisk ikke, hvad der venter dem modstand uden for banen. Det Kroatiske hjemmepublikum er kendt for ikke at lægge fingre imellem når der spilles kampe på hjemmebanen i Zagreb. Og man ved heller ikke på nuværende tidspunkt, hvor mange af de fanatiske tilskuere  der bliver lukket ind. Det kan blive helt op imod 6-8000 lokale tilskuere. Opgøret onsdag aften er det første af i alt 14 gruppespils kampe i gruppe A, der består af otte hold, hvoraf de seks bedste går videre til knockout-fasen. Aalborg møder om en uge det franske hold Montpellier i Gigantium. Inden da skal Aalborg Håndbold lørdag eftermiddag på hjemmebane møde Kolding IF. Kampen i Kroatien begynder klokken 20.45 og kan ses direkte på Viaplay eller forskudt på TV3 Sport klokken 23.00 onsdag.

Opsummering:
Onsdag aften tager Aalborg Håndbold hul på endnu et gruppespil i verdens fornemste klub-håndboldturnering, Champions League.